A SZEGÉNY EMBEREK MEGSEGÍTÉSE

A gyerekek csoportokban dolgoznak. Gondolják át, milyen jelenlegi állami intézkedésekről tudnak, amelyek a szegényeket segítik. Hozhatnak hazai és nemzetközi példákat is. Történelmi ismereteik szerint régen hogyan segítették a szegényeket? Kinek a feladata, erkölcsi kötelessége volt a szegények segítése? Hallottak-e történeteket erről (pl. Szent Miklós)?

Szerintük ki a szegény ember? (A legfrissebb, 2019-es KSH adat szerint a szegénységi küszöb 105 259 forint.) Vajon nőtt vagy csökkent szerintük ez az összeg?

Milyen hátrányokkal jár, ha valaki szegény, mit jelent a mindennapokban?

Ha kineveznék a csoportjukat Szegényügyi Bizottságnak, milyen intézkedéseket hoznának? Honnan teremtenék elő az anyagi forrásokat?

Szerintük mennyit spórolna az állam a megelőzéssel, ha nem hagyjuk, hogy az emberek elszegényedjenek? Hozzanak példákat! (Pl. több pénz az oktatásra – kevesebb munkanélküli; több pénz az egészségügyre – több munkaképes adófizető)

Minden csoport mutassa be az elképzeléseit, majd közösen vitassuk meg ezeket!